《麾扇渡》
宋代·马之纯

此扇拈来一羽轻，如何退得十千兵。
百年雨露蒙君赐，一日衣冠系贼营。
正欲倒戈为向背，远观挥手极分明。
而今但得旌旗白，便可中原取次行。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。